Päästeamet

info@paasteamet.ee

**Koostööettepanek**

Austatud Päästeameti peadirektor Margo Klaos. Pöördun Teie poole seoses koostöö ettepanekuga. Eesti Omanike Keskliidul on ette valmistamisel koolitussari, mille eesmärgiks on tutvustada koduomanikele, korteriühistute juhatuse liikmetele ja kinnisvarahaldajatele ehitusseadustikus, seadme ohutuse seaduses ja tuleohutusseaduses sätestatud kutsepädevuse erinõudeid. Samuti soovime tutvustada võlaõigusseadusest tulenevaid ehitise omaniku ja kutsepädevusega isikute vahelisi õiguseid ja kohustusi.

Arvestades, et Päästeameti ülesandeks on teostada ehitiste tehnilise seisukorra üle järelevalvet, siis on Päästeameti ekspertidel ülevaade ka sellest, millised on ehitusvaldkonna parimad praktikad ning kitsaskohad ehitusega seotud kutsevaldkondades. Seetõttu teen ettepaneku osalema koolitusel oma ettekandega või siis jagama infot EOKL lektoritega. Kui olete koostööst huvitatud, siis teen ettepaneku kohtuda ning arutada koostöö võimalusi detailsemalt.

Lugupidamisega,

Andry Krass

Eesti Omanike Keskliit

Juhatuse esimees

Tallinnas, 23.01.2025.a.